Իրվինգ (քաղաք)

Իրվինգ (), քաղաք ԱՄՆ-ի Տեխաս նահանգի Դալլասի շրջանում։ Ընկած է շրջկենտրոնից մոտավորապես 20 կիլոմետր դեպի արևմուտք։ Դալլաս-Ֆորտ-Ուերտ մետրպոլիսային տարածքի բաղկացուցիչ մասն է կազմում։ ԱՄՆ-ի բնակչության հաշվառման բյուրոյի տվյալների համաձայն՝ 2010 թվականին նրա բնակչության թվաքանակը եղել է 216.290, 2013 թվականի հուլիսի 1-ի դրությամբ՝ 228.653, 2019 թվականին՝ 239 798 (այդ ցուցանիշով քաղաքը Տեխասում զբաղեցնում է 13-րդ, Միացյալ Նահանգներում՝ 93-րդ տեղը): Նրա բնակչության կազմը հայտնի է ռասայական ու ազգային զգալի բազմազանությամբ և այդ տեսակետից առավել աչքի ընկնող բնակավայրերից մեկն է ԱՄՆ-ում։ 

Քաղաքի համբավված թաղամասերից է 49 կմ² զբաղեցնող Լաս Կոլինասը (Las Colinas), որը համարվում է համալիր պլանավորման հիման վրա կառուցված քաղաքային առաջին շրջաններից մեկը ԱՄՆ-ում։ Այդ թաղամասում են տեղակայված հանրահայտ մի շարք ընկերությունների, այդ թվում՝ աշխարհի խոշորագույն նավթա-գազային կոնցեռն ExxonMobil-ի, գրասենյակները։ Հրապարակներից մեկում էլ գտնվում է «Լաս Կոլինասի մուստանգները» արձանախումբը, որը համարվում է ձիերով ամենամեծ արձանախումբը աշխարհում։ Իրվինգի տեսարժան վայրերից է նաև նորակառույց ցուցահանդեսային կենտրոնը (անգլ.՝ Irving Convention Center at Las Colinas): 
 
Քաղաքում զարգացած են էլեկտրոնային, սննդի ու քիմիական արդյունաբերությունը, ճշգրիտ հաստոցների արտադրությունը։

Պատմություն 

Բնակավայրը հիմնադրվել է 1903 թվականին, կոչվել ամերիկացի նշանավոր գրող Վաշինգտոն Իրվինգի պատվին։ 1914 թվականին ստացել է քաղաքի կարգավիճակ, 1960-ական թվականներին դարձել տարածաշրջանի արդյունաբերական կենտրոններից մեկը։ 1970-ական թվականներին նրա բնակչության թվաքանակը հասել է 50 հազարի։ 1956 թվականին Իրվինգում բացվել է Դալլասի համալսարանը։

Իրվինգի մերձակայքում է Դալլաս-Ֆորտ-Ուերտ միջազգային օդանավակայանը։

Տնտեսություն 
Ինչպես վկայում են ամենամյա ֆինանսական հաշվետվության տվյալները, Իրվինգում հիմնական գործատուները հետևյալ ընկերություններն ու կազմակերպություններն են.

Իրվինգում են գտնվում բազմաթիվ խոշոր ընկերությունների ու կազմակերպությունների գլխավոր գրասենյակները։ Դրանց թվում են՝
 Chuck E. Cheese's — ընտանեկան զվարճանքի կենտրոնների ցանց
 Commercial Metals Company — պողպատ ու այլ մետաղներ արտադրող ընկերություն
 ExxonMobil — նավթային խոշորագույն ընկերություն
 Hostess Brands — հացամթերք ցրող ընկերություն
 Kimberly-Clark — առողջապահական ու հիգիենայի արտադրանք թողարկող ընկերություն
 La Quinta Inns and Suites — հյուրանոցների ցանց
 Michaels Stores — վաճառատների ցանց
 Omni Hotels — հյուրանոցների ցանց
 Zale Corporation — ոսկերչական իրեր վաճառող ընկերություն
 Fluor Corporation — ճարտարագիտական-շինարարական խոշոր ընկերություն
 Freedom Airlines — տարածաշրջանային ավիաընկերություն (Mesa Air Group-ի ստորաբաժանում)
 Boy Scouts of America — բոյսկաուտների ազգային կազմակերպություն

Այս քաղաքում տեղակայված են նաև արտասահմանյան մի շարք ընկերությունների գրասենյակներ։
 Nokia America
 NEC America
 Research In Motion (թողարկում է BlackBerry Smartphone)

Անվանի անձինք

«Ջենթլմեն» Քրիս Ադամս, պրոֆեսիոնալ ըմբշամարտիկ
Լարրի Ալեքսանդր, նկարիչ/գրող
Աքին Այոդելե, պրոֆեսիոնալ ֆուտբոլիստ
Ֆրենկ Բիրդ, ZZ Top երաժշտախմբի թմբկահար
Ջիմ Բիվեր, դերասան/գրող
Բրայան Բոսուորտ, պրոֆեսիոնալ ֆուտբոլիստ
Դեմարկուս Ֆագինս, պրոֆեսիոնալ ֆուտբոլիստ
Դավիդ Գարսա, երաժիշտ
Մայքլ Հաֆֆ, պրոֆեսիոնալ ֆուտբոլիստ
Փիթեր Մաքնիկոլ, դերասան
Լի Հարվի Օսվալդ, ԱՄՆ նախագահ Ջոն Քենեդու սպանության մեջ կասկածվող
Մեթ Ռինալդի, դատախազ, Տեխաս նահանգի ներկայացուցիչների պալատի անդամ
Յասեր Աբդել Սայիդ, եգիպտացի փախստական, ներառված է Հետաքննությունների դաշնային բյուրոյի կազմած առավել փնտրվող 10 ոճրագործների ցանկում՝ իր երկու դեռահաս դուստրերին սպանելու պատճառով
Գվին Շի, Տեխաս նահանգի նախկին պետքարտուղար (2002–2003) և այդ նահանգի ներկայացուցիչների պալատի անդամ (1983–1993)
Օդիսի Սիմս, պրոֆեսիոնալ բասկետբոլիստուհի
Թայսոն Թոմփսոն, պրոֆեսիոնալ ֆուտբոլիստ
Ռեքս Թիլերսոն, Exxon Mobil-ի գործադիր տնօրեն, ԱՄՆ-ի 69-րդ պետքարտուղար
Ջերեմի Ուորիներ, 400 մետր վազքատարածությունում օլիմպիական խաղերի եռակի, աշխարհի առաջնությունների հնգակի չեմպիոն
Քերրի Վուդ, պրոֆեսիոնալ բեյսբոլիստ

Քույր քաղաքներ
Իրվինգը բարեկամական ու գործընկերային սերտ կապեր է հաստատել հետևյալ քաղաքների հետ.

, Բուլոն-Բիյանկուր
, Դարխան
 Էսպոո
 Լեոն
 Մարինո, Լացիո
 Մերտոն, Լոնդոն

Պատկերասրահ

Ծանոթագրություններ

Արտաքին հղումներ 
 
 Historic Images from the Irving Archives, hosted by the Portal to Texas History
 Irving Convention and Visitors Bureau
 Իրվինգի վուցահանդեսային կենտրոն
 Տեղեկատվություն Իրվինգի մասին
 Առցանց տեղեկատու. Իրվինգ
 Исторические фотографии из архивов Ирвинга на Портале истории Техаса Университета Северного Техаса
 Онлайн-новости Ирвинга на Irving Weekly
 

ԱՄՆ-ի քաղաքներ
ԱՄՆ-ի բնակավայրեր